Isigidimi Sama-Xosa

Ipepa Lama-Xosa Lenyanga Pambili nto zak’wetu! [Llhlaulelwa 5s. ngonyaka kwase kuqaleni]

Vol. XVII

 LOVEDALE, SOUTH AFRICA, JULA 1, 1887.

No. 216.

Isigidimi Sama-Xosa

*NGOLWESIHLANU, JULY* 1, 1887.

UBOMI NO LAULO LUKA VITOLIYA
UKUMKANIKAZI.

No. 2.

INTSHAYELELO.

Bokumbula abalesi be *Sigidimi* ukuba kwi pepa lenyanga edluleyo senze ingxelo yobuntwana buka Vitoliya, sada saya kupela ekumiselweni kwake ekubeni ngu Kumkanikazi wase England. Ke namhla siza kuzeka amabala apa napaya sitabatela apo slpele kona kwesigqitileyo. Eyona ndawo ib’ingamandla kweso ib’iyinyameko kanina ukumfu- ndisa ilizwi lika Tixo, nesimilo esifanele umntwana wom- londekaya, nowabazali abangama Krestu. Ke namhla singena kwindawo-ndawo esizipauleyo ekubeni sel’engu Kumkanikazi.

Ukuqala masiti waqolwa ngomhla wa 28 ka June 1838 waza kuwo onke amatiletile alomhla, waquba kakuhle engoyiki nto. Kute ke emva kokumiselwa ko Kumkanikazi, zati intliziyo zabantu zaman’ukubadula malunga nendawo yokwenda kwake, waye yena ngokwake engekazidubi ngento ezinjalo. Umzi waba nexaladube elikulu ngalondawo, kuba ukuba njalo bekufuneka indoda eyakuba luncedo Iwake emicimbini yase lulaulweni. Kute kwakuvela bantu bambi kwenkundla ekutiwa yi *Souse of Commons* kwatiwa makahlukane namanenekazi atile abevana nawo, pambi kokungena kwake ekulauleni. Lonto wayimangala mhlope, laza neqela eliyi *Opposition* alavuma ukungena ezihlalweni engeka hlukani neloqela abevana nalo. Kwake kwe’makata ngalo lonke ixesha abengekayiqondi londawo (u Kumkanikazi) yokuba umele yonk’ into engumntu nengobanina.

Malunga nendawo yokuzinyulela isoka, kwaku sekuko oyena abe yibeke kuye intliziyo yake, umntu abesazi ukuba wovunywa sisizwe sakowabo sikolwe nguye. Kute kokwesibini ukutyelela kuka Prince Ernest no Prince Albert, (kuba babeke beza ngapambili) kwaye sekuvakele ukuba u Prince Albert uyateta ne Nkosazana. Kute ke noko sebe minyaka mibini beyisompa le ndaba, akaze ade ayi- pume gqi u Prince Albert indawo yokuba ufuna ukuba abe ngumkake ngenxa yokuba amawonga abo eb’engali- ngani, londawo wayilinda ku Mntan’omhle.

Kute ke nge 14 ka October Inkosazana yawutyila umxelo wayo ku Lord Melbourne, awati naye akuyiva lonto, watakazela kunene, wakolwa kakulu nangulomntu wab’eteta ngaye, wongeza ngeliti, wonke umzi uyakukoliseka yilonto.

Umtshato wenzeka ngomnyaka olandelayo. U Prince Albert wapinda ukuya e England nge 6 ku February 1840, wahlangatyezwa ngobubele obukulu e Dover. Watshata ngosuku Iwe 10 ku February kwityalike ye St. James’s Palace, kusukwa kwi Buckingham Palace, kwagcotywa kunene ngayo lomini e England.

Kute besenyanga zimbalwa betshatile, bati besa wakile benyuka kwi *Constitution Hill,* wadutyulwa izitonga ezibini eposwa u Kumkanikazi edutyulwa yindodana apa egama kutiwa ngu Oxford, yayimbulala kanye ngelayo, yayingeyiyo ingozi. Ngekute ukuba u Mntwan’omhle lo' wayelipaku-paku, engemntu untliziyo iqinileyo inesibindi, ngeyiba lonto yamenzakalisa emxelweni. Koko akubanga njalo. U Prince Albert yena okwake, wade wanexesha elikulu enexala nesitukutezi ngaye ngenxa yalonto yalomini.

Kute kwakuba ntsukwana baya kuhlala kwindawo- ekutiwa yi Windsor, eyona ndawo ebekolwa yiyo u Vitoliya kunase London.

Kute ngomnye umhla besand’ukubuyela kwase London,, wasinda macebetshu u Prince Albert, wapants’ukutshona emanzini.

UKUZALWA KWEZIBULO.

Izibulo le Nkosazana lazalwa ngosuku Iwa 21 Iuka November, intombi u Princess Victoria, lo uzekwe litshawe lase Germany.

Ngo November olandelayo (1842) kuzelwe unyana omkulu u Albert, Prince of Wales. Wazalelwa e *ingham Palace.* Saqala sapela isinqala esasiko kubazali esokuba izibulo lingabanga nkwenkwe.

Bate bakukula aba bantwana, saqala sangena isitukutezi kubazali, ngohlobo abaya kubafundisa ngalo aba bantwana babo.

U Kumkanikazi upange ku Lord Melbourne kwa oko, ukuba eke eve elake ngale ndawo. Kude kwabonakala kunyulwa u Lady Lyttelton oya kuqeqesha aba bantwana, kwaye noko sekunjalo u Kumkanikazi eyona nkolo yake isekubeni mayibe ngunina womntwana ngokwake omqeqe- shayo umntwana wake imihla ngemihla ezintweni zase nkonzweni zokukonza u Tixo.

Nantsi imigca awayibalela abafundisikazi bentombi yake enkulu uti.—“ *Kucacile mhlope kum ukuba ufanele uku- fundiswa ukuhlonela u Tixo, ne Teko lake, aze ke abe noluvo lokuzinikela ku Bawo osema Zulwini, amtande kanjalo ngo- loyiko olunkwantyayo, kunge ngolweramnco ; kube ngolo alu- kutazayo, aye kusapo lwake oluse mhlabeni; ize ziti ingcama- ngo ezingokufa nepakade elisezayo zingaveliswa ngohlobo olununusayo olubangela izoyiko kuye."*

Ute akukula u Prince of Wales, wanikelwa ezandleni zika Mr. Birch ukuba abe ngomnye wabamfundisayo.

U Kumkanikazi ube nomsebenzi omkulu kaloku woku kangela amapepa-pepa avela kuzo zonke indawo ezipantsi kolaulo Iwake, kungasatetwa nto kona ngencwadi ezivela kwinkundla ngenkundla kwazeso sitili sake.

Inkosi ebezi ngapambi kwake bezihlala zino Nobala balo micimbi. Kubonakele nakuye ukuba kufuneka kwa into enjalo, kwabonakala ingumyeni wake yedwa ongalungela ukungena kulo msebenzi mkulu kunene ofanele umntu otembekileyo. Lonke ixesha eli ubusenziwa ngu Lord Melbourne ekute emva komtshato, waqutywa ngu Prince Albert, wauquba ngohlobo olungakalazisanga nabani olute gingci olungenantshiyela yanto.